**Monster** on yhdysvaltalaisen rockmusiikkia esittävän Kissin kahdeskymmenes ja viimeinen studioalbumi, joka julkaistiin lokakuussa 2012. Albumi on nauhoitettu Hollywoodissa sijaitsevilla Conway- ja Henson Recording Studios-äänitysstudioilla sekä Los Angelesin The Nook-studiolla, ja albumin on tuottanut yhtyeen laulajakitaristi Paul Stanley yhteistyössä avustavan tuottajan Greg Collinsin kanssa.

*Monster* julkaistiin Euroopassa 5. lokakuuta, Pohjois-Amerikassa 9. lokakuuta ja Japanissa 10. lokakuuta 2012. Albumi julkaistiin sekä CD- että vinyylilevynä, ja CD-formaatin erikoispainoksen kansi on 3D-versio. Tavallisen vinyylin ohella albumi julkaistiin myös 2000 kappaleen rajoitettuna kuvavinyylinä. Lisäksi albumin kappaleista "Hell or Hallelujah" ja "Long Way Down" on julkaistu singlet. "Hell or Hallelujah" sijoittui musiikkipalvelu iTunesin ladatuimpien rock-kappaleiden listalla kärkeen, ja Yhdysvalloissa se sijoittui Billboardin singlelistan sijalle 36.

Albumi sijoittui Billboardin rockalbumien listan kärkisijalle. Billboardin varsinaisella listalla albumin sijoitus oli kolmas, ja sitä myytiin ensimmäisen julkaisuviikkonsa kuluessa lähes 60 000 kappaletta. Albumi saavutti parhaan sijoituksensa Norjassa ollen albumilistan toisena, ja Suomessa albumi sijoittui kahdeksanneksi.

Albumin tausta
--------------

Videopeliä *Guitar Hero: Warriors of Rock* promotoineessa haastattelussa yhtyeen laulajabassokitaristi Gene Simmons paljasti, että Kiss saattaisi nauhoittaa vielä 20. studioalbuminsa ja näin ollen seuraajan vuoden 2009 albumilleen *Sonic Boom*, joka oli saanut hyvän vastaanoton.

10. maaliskuuta Simmons vahvisti radiohaastattelussa yhtyeen aloittavan studiotyöskentelyn kolmen viikon kuluttua, ja että yhtyeellä on lähes kolmekymmentä kappaletta työstettävänä. Yhtyeen rumpali Eric Singer kertoi Suomessa vieraillessaan, että albumin nauhoitukset aloitettaisiin 4. huhtikuuta.

Yhtyeen laulajakitaristi Paul Stanleyn mukaan albumi on kansitaiteeltaan samankaltainen kuin yhtyeen vuoden 1976 klassikkoalbumi *Destroyer*, mutta kertoi ettei *Destroyerin* kannen maalannut Ken Kelly kuitenkaan tulisi tekemään kantta uudelle albumille. Kitaristi Tommy Thayerin mukaan albumi on hivenen raskaampaa materiaalia kuin *Sonic Boom*. Gene Simmons on myös kuvaillut albumia *Destroyerin*, *Sonic Boomin* sekä vuoden 1992 albumin *Revengen* yhdistelmäksi. Alun perin albumia suunniteltiin kymmenen kappaleen mittaiseksi, mutta ennen American Music Awards of 2011-palkintogaalan alkua Simmons kertoi, että albumille tulisi 15 uutta kappaletta, mutta myöhemmin kahden kappaleen varmistettiin pudonneen pois albumilta. Lisäksi albumin tiimoilta julkaistaan jättimäinen *Monster*-valokuvakirja sekä kymmenen tuntia materiaalia sisältävä *Monster*-DVD-julkaisu ja uutta albumia tukeva maailmankiertue.

Albumin kansikuvan 3D-versio
Albumilla yhtye kertoi myös käyttävänsä vanhanaikaista analogista nauhoituslaitteistoa uusien digitaalilaitteiden sijaan tehdäkseen albumin äänimaailmasta mahdollisen samankaltaisen kuin 70-luvun albumeillaan, joten albumin nauhoituksissa on käytetty esimerkiksi 24-raitaista nauhuria.

3. tammikuuta 2012 yhtye latasi videopalvelu YouTubeen videoviestin, jossa Stanley kertoi albumin valmistuvan seuraavien kahden tai kolmen päivän sisällä. Virallisilla verkkosivuillaan yhtye varmisti kesäkuussa, että viivästynyt albumi julkaistaisiin lokakuussa ja uusi single "Hell or Hallelujah" sekä *Monster*-kirja tulisivat saataville 2. heinäkuuta.

Musiikkilehti *Classic Rockin* haastattelussa kerrottiin, että albumin julkaisupäivämäärä olisi 16. lokakuuta 2012. Lisäksi yhtye julkaisi yhteisöpalvelu Facebookissa "Monster Hunt"-sovelluksen, jossa yhtyeen fanit saivat etsiä albumin kansikuvan palasia eri sivustoilta ja koota ne nähdäkseen albumin kansikuvan. Virallisesti yhtye julkisti albumin kansikuvansa heinäkuun lopussa, jolloin myös albumin lopullinen kappalelista sekä ennakkotilausmahdollisuus tuli nähtäväksi iTunesiin.

Päivää ennen albumin maailmanlaajuista julkaisua yhtye julkaisi ennakkokuultavaksi albumilta kappaleet "All for the Love of Rock & Roll" ja "Long Way Down". *Classic Rockin* verkkosivustolla tiedotettiin myöhemmin, että albumin seuraava single "Long Way Down" julkaistaisiin 23. lokakuuta 2012.

### Materiaalin säveltäminen

Huomionarvoista *Monsterin* kappalemateriaalissa on erityisesti kitaristi Tommy Thayerin mittava osallistuminen albumin materiaalin sävellykseen. Kissin edellisellä studioalbumilla *Sonic Boomilla*, joka oli siis Thayerin ensimmäinen studioalbumi Kissin virallisena kitaristina (tosin vuoden 1998 *Psycho Circus*-albumilla Thayer soitti lähes kaikilla kappaleilla alkuperäiskitaristi Ace Frehleyn kantaessa soittovastuun vain kahdella kappaleella). *Sonic Boomilla* Thayer oli säveltäjänä kaikkiaan kolmella kappaleella, joista yksi oli Paul Stanleyn kanssa sävelletty "When the Lightning Strikes", jossa Thayer itse kantoi lauluvastuun. *Monsterin* sävellyspuoli on Thayerin osalta vastaavasti paljon mittavampi, sillä hän on osallistunut albumin kahdestatoista kappaleesta peräti yhdeksän säveltämiseen. Myös *Monsterilla* Thayer kantaa lauluvastuun, tällä kertaa kokonaan itse säveltämässään kappaleessa "Outta This World".

Laulaja ja rytmikitaristi Paul Stanley on tyypilliseen tapaansa albumin sävellyspuolen tuottelian muusikko, sillä hänen työstämiään kappaleita albumilta löytyy jopa kymmenen. Erityisesti Stanleyn sävellyksissään on vivahteita hänen ihannoimiensa Led Zeppelinin sekä The Whon ja jopa Black Sabbathin musiikista. Laulajabasisti Gene Simmonsin tuotoksia albumilla on kaikkiaan kuusi, ja rumpali Eric Singer on osallistunut yhtyetovereidensa kanssa "Back to the Stone Agen" säveltämiseen. Kyseessä on ensimmäinen Singerin säveltämä Kiss-albumille päätynyt kappale, ja hän itse sen sijaan on päävokalistina Stanleyn kynäilemässä kappaleessa "All for the Love of Rock & Roll".

Sanoituksiltaan albumin teema vaihtelee. Simmonsin ja Stanleyn yhdessä tulkitsema "Take Me Down Below" kertoo suhteesta vastakkaiseen sukupuoleen, kuten myös Simmonsin säveltämä "Eat Your Heart Out". Sen sijaan jälleen Simmonsin kynästä syntynyt "Back to the Stone Age" on jopa hieman itseironinen ja humoristinen sävellys. Stanleyn ja Thayerin säveltämään "Freak"-kappaleeseen ihastunut popartisti Lady Gaga oli Simmonsin mukaan eräässä vaiheessa myös potentiaalinen laulajavaihtoehto kappaleeseen, mutta lopulta kappaleen lauluosuudet päätyivät Stanleyn hoidettavaksi. Eric Singerin laulamassa "All for the Love of Rock & Rollissa", joka on musiikillisesti tyypillinen amerikkalainen rock-kappale, kappaleen säveltäjä ja sanoittaja Stanley kiteyttää sen, mistä rockmusiikin soittamisessa on kyse.

### Albumin promotointi

Vuoden 2012 kesän ja syksyn Kiss vietti *The Tour*-yhteiskiertueellaan Mötley Crüen kanssa, ja tällä kiertueella myös "Hell or Hallelujah" sai ensiesityksensä Lontoossa 4. heinäkuuta. Tämän jälkeen yhtye tiedotti uutta albumiaan promotoivasta *Monster Tour*-maailmankiertueesta vuosien 2012-2013 ajaksi, ja yhtye tiedotti myös saapuvansa esiintymään Suomeen Helsingin Hartwall Areenalle 3. kesäkuuta 2013. Edellisen kerran yhtye oli esiintynyt Suomessa vuonna 2010 Tampereen Sauna Open Air-festivaalitapahtumassa.

Vastaanotto
-----------

* *AllMusic*: 3/5 tähteä
* *The Washington Times*: 3/5 tähteä
* *Los Angeles Times*: 3/5 tähteä
* *Soundi*: 3/5 tähteä
* Imperiumi: 6/10
* Kaaoszine: 8½/10
* V2.fi: 3.5/5 tähteä
* Metalliluola: 7-/10

Skid Row -yhtyeen entinen laulaja ja keulakuva Sebastian Bach kertoi mikroblogi Twitterin välityksellä kappaleen "The Devil Is Me" olevan "todella kova ralli". Myös Skid Rowin perustaja ja soolokitaristi Dave "The Snake" Sabo kertoi Twitterin välityksellä albumin olevan loistava.

Virvoitusjuomia valmistava Monster Energy vaati yhtyettä vaihtamaan albumin kuvituksessa sekä oheistuotteissa esiintyvää Monster-logoa, sillä se muistutti liikaa yhtiön omaa logoa. Muun muassa logon o-kirjain täytyi muuttaa täysin tavalliseksi huolimatta siitä, että albumin ohella myös yhtyeen *Monster*-kirjaa oli ehditty jo painaa ja levittää myyntiin.

*Monster* sai ilmestyttyään pääosin positiivisia arvioita. *The Washington Timesin* musiikkikriitikko Elie Goulding ylisti albumia sanoen, että "vaikka Paul Stanley ja Gene Simmons ovat yhtyeen nykypäivän ainoat alkuperäismuusikot, *Monster* vie kuulijan takaisin erityisesti yhtyeen 1970-luvun platinavuosiin". *The Associated Pressin* Wayne Parry ylisti albumin olevan "lähes pelottavan hyvä sekoitus erilaisia musiikillisia suuntauksia yhtyeen uran eri vuosilta". Myös *Keskisuomalaisen* Juho Hämäläinen kehui albumia sen oivasta tavasta "yhdistellä sävyjä bändin alkukauden rupisen rapsakasta riffittelystä ja tuoreempien levyjen, kuten vuoden 1992 *Revengen* raskaampaan poljentoon, minkä ansiosta *Monster* singahtaa Kissin viiden parhaan albumin joukkoon". Suurena Kiss-fanaatikkona tunnettu suomalaisen Lordi -yhtyeen laulaja Mr. Lordi kehui myös albumia vuolaasti pitäen sitä jopa hieman parempana kuin yhtyeen edellistä studioalbumia *Sonic Boomia*. *Yleisradio* valitsi *Monsterin* myös kuukauden parhaaksi albumiksi. *Soundin* Antti Mattila kehui "rivakan ja viihdyttävän albumin sisältävän hyviä konsertteihin sopivia raitoja", mutta totesi myös että albumilta tuskin jää eloon yhtään varsinaista Kiss-hittiä.

Suomen virallisella albumilistalla *Monster* nappasi ilmestyessään kahdeksannen listasijan, sijoittuen näin ollen Suomessa yhden listasijan verran heikommin kuin edeltäjänsä. *Sonic Boomin* lisäksi *Monsteria* paremmin Suomessa yhtyeen studioalbumeista on menestynyt ainoastaan yhtyeen vuoden 1998 *Psycho Circus*, joka ilmestyessään sijoittui Suomen albumilistan viidennelle sijalle.

Kappalelista
------------

|  |
| --- |
| Nro | Nimi | Säv&san | Päälaulaja | Kesto |  |
| 1. | Hell or Hallelujah | Paul Stanley | Stanley | 4.07 |
| 2. | Wall of Sound | Stanley, Gene Simmons, Tommy Thayer | Simmons | 2.55 |
| 3. | Freak | Stanley, Thayer | Stanley | 3.35 |
| 4. | Back to the Stone Age | Simmons, Stanley, Thayer, Eric Singer | Simmons | 3.01 |
| 5. | Shout Mercy | Stanley, Thayer | Stanley | 4.04 |
| 6. | Long Way Down | Stanley, Thayer | Stanley | 3.51 |
| 7. | Eat Your Heart Out | Simmons | Simmons | 4.06 |
| 8. | The Devil Is Me | Simmons, Stanley, Thayer | Simmons | 3.41 |
| 9. | Outta This World | Thayer | Thayer | 4.29 |
| 10. | All for the Love of Rock & Roll | Stanley | Singer | 3.21 |
| 11. | Take Me Down Below | Stanley, Simmons, Thayer | Simmons, Stanley | 3.24 |
| 12. | Last Chance | Stanley, Simmons, Thayer | Stanley | 3.05 |

| iTunes-version bonusraita |
| --- |
| Nro | Nimi | Säv&san | päälaulu | Kesto |  |
| 13. | Right Here Right Now | Stanley | Stanley | 3.58 |

| Japanin painoksen bonusraita |
| --- |
| Nro | Nimi | Säv&san | päälaulu | Kesto |  |
| 14. | King of the Night Time World (Live) | Stanley, Kim Fowley, Mark Anthony, Bob Ezrin | Stanley |  |

Kokoonpano
----------

* Paul Stanley – rytmikitara, laulu kappaleissa "Hell or Hallelujah", "Freak", "Shout Mercy", "Long Way Down", "Take Me Down Below" ja "Last Chance"
* Gene Simmons – bassokitara, laulu kappaleissa "Wall of Sound", "Back to the Stone Age", "Eat Your Heart Out", "The Devil is Me" ja "Take Me Down Below"
* Tommy Thayer – soolo- ja rytmikitara, laulu kappaleessa "Outta This World"
* Eric Singer – rummut ja lyömäsoittimet, laulu kappaleessa "All for the Love of Rock & Roll"

+

* Brian Whelan – piano kappaleessa "Freak"

Singlejulkaisut
---------------

|  |
| --- |
| "Hell or Hallelujah" (2. heinäkuuta 2012, Universal) |
| 1. Hell or Hallelujah – 4.06 (säv. Stanley, san. Stanley)

Julkaistiin digitaalisena singlenä muun muassa iTunesissa, jossa se sijoittui ladatuimpien kappaleiden kärkeen muun muassa Suomessa, Ruotsissa, Norjassa, Yhdysvalloissa, Argentiinassa, Boliviassa, Brasiliassa, Slovakiassa, Alankomaissa sekä Australiassa. |

Lähteet
-------

1. ↑  Discography - "Monster" The KissFAQ.  Arkistoitu 20.10.2012. Viitattu 14.10.2012. (englanniksi)
2. 1 2 3 4  Kiss: *Monster*. Universal Music Group, 2012.
3. 1 2  Kiss - Monster - Norwegian Charts norwegiancharts.com. Viitattu 14.10.2012. (englanniksi)
4. 1 2  Kiss' Monster debuts at 3 on Billboard 200 ABC News.  Arkistoitu 20.12.2013. Viitattu 8.11.2012. (englanniksi)
5. ↑  Kiss - Monster - Swedish Charts swedishcharts.com. Viitattu 14.10.2012. (englanniksi)
6. ↑  Kiss - Monster - Australian Charts australian-charts.com. Viitattu 14.10.2012. (englanniksi)
7. 1 2 3  Suomen virallinen lista - Albumit 41/2012 Musiikkituottajat. Viitattu 14.10.2012.
8. ↑  Kiss - Monster - Dutch Charts dutchcharts.nl. Viitattu 14.10.2012.
9. ↑  Kiss-yhtyeen uutuslevy Monster ilmestyy perjantaina Pohjolan Sanomat. Viitattu 13.10.2012.
10. ↑  Kiss: Monster Levykauppa Äx. Viitattu 13.10.2012.
11. ↑  Limited Edition Kiss Collectible LP Kiss - The Official Store. Viitattu 13.10.2012. (englanniksi)
12. ↑  Hell or Hallejulah The KissFAQ.  Arkistoitu 8.12.2012. Viitattu 13.10.2012. (englanniksi)
13. ↑  "Monster" debuts at 1 on Billboard's Rock Albums Kissopolis. Viitattu 8.11.2012. (englanniksi)
14. ↑  Kiss to make Sonic Boom follow-up YouTube. Viitattu 25.6.2012. (englanniksi)
15. ↑  GENE SIMMONS On Original KISS Reunion: 'There Will Be One More Time When We Play Together' Blabbermouth. Viitattu 25.6.2012. (englanniksi)
16. ↑  Eric Singer Project: Soundcheck at Nosturi Finland, Eric Singer answering the questions YouTube. Viitattu 25.6.2012. (englanniksi)
17. ↑  Tommy's Express-Times Interview Tommy Thayerin verkkosivusto.  Arkistoitu 26.7.2012. Viitattu 25.6.2012. (englanniksi)
18. ↑  It's Sonic Boom on steroids.  *Classic Rock Magazine*, 2011, s. 17.  (englanniksi)
19. ↑  Gene Simmons Red Carpet Interview AMA 2011 YouTube. Viitattu 25.6.2012. (englanniksi)
20. ↑  Kiss going retro for their Monster recording sessions Ultimate Classic Rock. Viitattu 25.6.2012. (englanniksi)
21. ↑  KISS' New Album Is 'About Two Days' Away From Being Completed Blabbermouth. Viitattu 25.6.2012. (englanniksi)
22. ↑   Kissonline.com.  Arkistoitu 18.6.2012. Viitattu 25.6.2012. (englanniksi)
23. ↑  KISS Roar Back This Fall With 'Monster' Classic Rock.  Arkistoitu 29.7.2012. Viitattu 27.7.2012. (englanniksi)
24. ↑  Kiss Monster Hunt *facebook.com*. Viitattu 31.7.2012. (englanniksi)
25. ↑  Monster by Kiss iTunes. Viitattu 31.7.2012. (englanniksi)
26. ↑  Kiss on julkaissut kaksi kappaletta tulevalta albumiltaan Radio Nova. Viitattu 13.10.2012.
27. ↑  Kiss, "Long Way Down" - Song Rewiev *ultimateclassicrock.com*. Viitattu 13.10.2012. (englanniksi)
28. ↑  Kiss: *Sonic Boom*. Roadrunner Records, 2009.
29. 1 2 3  Kuukauden levy: Kiss / Monster Yleisradio. Viitattu 13.10.2012.
30. ↑  Kiss: "Outta This World", *Monster*. Universal Music Group, 2012.
31. 1 2  Kiss: "Back to the Stone Age", *Monster*. Universal Music Group, 2012.
32. ↑  "Back to the Stone Age" The KissFAQ.  Arkistoitu 31.1.2013. Viitattu 14.10.2012. (englanniksi)
33. 1 2  Kiss: "All for the Love of Rock & Roll", *Monster*. Universal Music Group, 2012.
34. ↑  Kiss: "Take Me Down Below", *Monster*. Universal Music Group, 2012.
35. ↑  Kiss: "Eat Your Heart Out", *Monster*. Universal Music Group, 2012.
36. ↑  "Freak" The KissFAQ.  Arkistoitu 31.1.2013. Viitattu 14.10.2012. (englanniksi)
37. ↑  Kiss: "Freak", *Monster*. Universal Music Group, 2012.
38. ↑  Kiss ja Mötley Crüe julkistivat yhteisen kesäkiertueen Helsingin Sanomat. Viitattu 22.10.2012.
39. ↑  Kiss perform new single "Hell or Hallelujah" live Ultimate Classic Rock. Viitattu 22.10.2012. (englanniksi)
40. ↑  Kiss tulee Suomeen! Iltalehti. Viitattu 22.10.2012.
41. ↑  Rocklegenda Kiss saapuu Suomeen MTV3. Viitattu 22.10.2012.
42. ↑  Sauna Open Air pamauttaa: Kiss ja muita mainioita nimiä! Soundi.  Arkistoitu 19.10.2011. Viitattu 22.10.2012.
43. ↑  Kiss - Monster Allmusic. Viitattu 13.10.2012. (englanniksi)
44. ↑  MUSIC REVIEWS: Goulding’s ethereal ‘Halcyon’ intriguingly quirky The Washington Times. Viitattu 13.10.2012. (englanniksi)
45. ↑  Kiss unleashes ferociously fun "Monster" Los Angeles Times. Viitattu 13.10.2012. (englanniksi)
46. 1 2  Kiss: Monster Soundi.fi. Viitattu 8.11.2012.
47. ↑  Levyarvostelu: Kiss Monster Viitattu 3.7.2022.
48. ↑  Kiss – Monster Viitattu 3.7.2022.
49. ↑  KISS: Monster Viitattu 3.7.2022.
50. ↑  Kiss – Monster (2012) Viitattu 9.10.2022.
51. ↑  Sebastian Bachin Twitter-profiili *twitter.com*. Viitattu 26.4.2012. (englanniksi)
52. ↑  Dave Sabon Twitter-profiili *twitter.com*. Viitattu 25.6.2012. (englanniksi)
53. ↑  MONSTER Kiss Army Finland. Viitattu 12.10.2012. [vanhentunut linkki]
54. ↑  Kiss - Monster The Washington Times. Viitattu 12.10.2012.
55. ↑  Review: Kiss' new album 'Monster' is scary good Yahoo! Music. Viitattu 13.10.2012. (englanniksi)
56. ↑  Kiss - Monster Keskisuomalainen.  Arkistoitu 3.11.2012. Viitattu 13.10.2012.
57. ↑  Mr. Lordi arvioi Kiss-uutuuden - "Gene se vaan paranee vanhetessaan" Ilta-Sanomat. Viitattu 13.10.2012.
58. ↑  Suomen virallinen lista - Artistit - Kiss: Sonic Boom Musiikkituottajat. Viitattu 14.10.2012.
59. ↑  Suomen virallinen lista - Albumit 39/1998 Musiikkituottajat. Viitattu 14.10.2012.
60. ↑  Album Chart Action The KissFAQ.  Arkistoitu 13.2.2012. Viitattu 14.10.2012. (englanniksi)
61. ↑  The world's biggest rock bands on one stage! Unratedmag. Viitattu 13.10.2012. (englanniksi)

Aiheesta muualla
----------------

* Monster (Kissin albumi) Discogsissa.  (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kiss |
| --- |
|  |
| 
* Gene Simmons
* Paul Stanley
* Tommy Thayer
* Eric Singer

 |
|  |
| Entiset jäsenet | 
* Ace Frehley
* Peter Criss
* Eric Carr
* Vinnie Vincent
* Mark St. John
* Bruce Kulick

 |  |
|  |
| Studioalbumit | 
* *Kiss*
* *Hotter Than Hell*
* *Dressed to Kill*
* *Destroyer*
* *Rock and Roll Over*
* *Love Gun*
* *Dynasty*
* *Unmasked*
* *Music from The Elder*
* *Creatures of the Night*
* *Lick It Up*
* *Animalize*
* *Asylum*
* *Crazy Nights*
* *Hot in the Shade*
* *Revenge*
* *Carnival of Souls: The Final Sessions*
* *Psycho Circus*
* *Sonic Boom*
* *Monster*

 |
|  |
| Livealbumit | 
* *Alive!*
* *Alive II*
* *Alive III*
* *Kiss Unplugged*
* *You Wanted the Best, You Got the Best!!*
* *Kiss Symphony: Alive IV*
* *Kiss Alive! 1975–2000*
* *Alive 35*
* *Kiss Rocks Vegas*
* *Off the Soundboard – Tokyo 2001*

 |
|  |
| Kokoelmat | 
* *The Originals*
* *The Originals II*
* *Double Platinum*
* *Killers*
* *Chikara*
* *Smashes, Thrashes & Hits*
* *Greatest Kiss*
* *The Box Set*
* *The Very Best of Kiss*
* *The Best of Kiss: The Millennium Collection*
* *The Best of Kiss: The Millennium Collection, Vol. 2*
* *Gold*
* *The Best of Kiss: The Millennium Collection, Vol. 3*
* *The Best of Kiss*
* *Playlist Plus*
* *Playlist Your Way*
* *Jigoku-Retsuden – New Recordings Best*
* *Ikons*

 |
|  |
| Videojulkaisut | 
* *Animalize Live Uncensored*
* *Exposed*
* *Crazy Nights*
* *X-treme Close-Up*
* *Konfidential*
* *Kiss My Ass: The Video*
* *Kiss Unplugged*
* *Psycho Circus 3-D Video*
* *The Second Coming*
* *Kiss Symphony: The DVD*
* *Rock the Nation Live!*
* *Kissology Volume One: 1974–1977*
* *Kissology Volume Two: 1978-1991*
* *Kissology Volume Three: 1992–2000*

 |

 |